บาทเปิด 31.94/98 บาทต่อดอลลาร์ มีโอกาสอ่อนค่าแตะ 32 บาท
เงินบาทเปิดตลาด 31.94/98 บาทต่อดอลลาร์ มีโอกาสอ่อนค่าแตะ 32 บาทต่อดอลลาร์ ยังวิตกโควิด-19 ให้กรอบ 31.85-32.10 บาทต่อดอลลาร์
13 มี.ค. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.94/98 บาท/ดอลลาร์ อ่อนค่าจาก เย็นวานนี้ที่ปิดตลาดที่ระดับ 31.62 บาท/ดอลลาร์
เงินบาทเช้านี้อ่อนค่าลงจากที่ปิดตลาดเมื่อเย็นวาน โดยตลาดยังคงกังวลกับสถานการณ์การแพร่ระบาดไปทั่วโลกของไวรัสโคโรนาสายพันธุ์ใหม่ (โควิด-19) ตลอดจนกรณีที่สหรัฐฯ ประกาศระงับการเดินทางจากประเทศยุโรปทั้งหมดยกเว้นอังกฤษเป็นเวลา 1 เดือน เพื่อรับมือกับการแพร่ระบาดของไวรัสครั้งรุนแรง
วันนี้เงินบาทยังมีแนวโน้มจะอ่อนค่าได้ต่อ และมีโอกาสไปทดสอบระดับ 32.00 บาท/ดอลลาร์
นักบริหารเงิน คาดว่า วันนี้เงินบาทจะเคลื่อนไหวในกรอบ 31.85 - 32.10 บาท/ดอลลาร์